ANC-jeugliga wil met “regse” Sowetan vergaderDie rubriekskrywer Eric Miyeni Die ANC-jeugliga sê hy sal binnekort met, wat hy noem die “regse” Sowetan-dagblad vergader, nadat die koerant een van sy rubriekskrywers afgedank het oor ŉ rubriek waarin hy die redakteur van City Press beswadder het. Dit kom nadat City Press die naweek berig het oor die leier van die ANC-jeugliga, Julius Malema, se geldsake. Eric Miyeni het Ferial Haffajee, City Press se redakteur, daarvan beskuldig dat sy deur “wit kapitaal ontplooi is om onmin onder swart mense te saai”. Hy het haar verder ŉ “swart slang in die gras” genoem. Miyeni het die rubriek afgesluit met “na die hel met Haffajee en haar soort”. Miyeni vra in sy rubriek of City Press die bewerings wat hy die naweek oor Malema gepubliseer het self uitgedink het of op ŉ onwettige wyse bekom het. Haffajee het intussen bekendgemaak dat sy van voorneme is om Miyeni te dagvaar vir haatspraak. Miyeni is afgedank oor sy rubriek. Die ANC-jeugliga het intussen in ŉ verklaring gesê hy sal so gou as moontlik met die Sowetan vergader oor die afdanking van Miyeni. Die liga het hom geloof vir sy rubriek.